Sag T-818/14.

Brussels South Charleroi Airport (BSCA)

mod

Europa-Kommissionen

»Statsstøtte – støtte ydet af Belgien til fordel for BSCA – afgørelse, der erklærer støtten delvis forenelig og delvis uforenelig med det indre marked – retligt bindende handling – forældelsesfrist – ILS-systemets økonomiske karakter – anlæggenes økonomiske anvendelsesandel – urigtige taloplysninger – anmodning om tilpasning – fastlæggelse af nutidsværdierne – begrundelsespligt – konkurrencefordrejning – berettiget forventning«

Sammendrag – Rettens dom (Ottende Udvidede Afdeling) af 25. januar 2018

Statsstøtte – kommissionsafgørelse, hvori det fastslås, at en støtte er uforenelig med det indre marked og pålægges tilbagesøgt – Kommissionens mulighed for at overlade det til de nationale myndigheder at beregne det præcise beløb, der skal tilbagebetales

Statsstøtte – Kommissionens undersøgelse – Kommissionens mulighed for at anvende uafhængige sagkyndige

Konkurrence – EU-regler – virksomhed – begreb – udøvelse af erhvervsmæssig virksomhed – udstyr, der gør det muligt at øge et flys landingspræcision – omfattet – ingen udøvelse af prærogativerne ved offentlig myndighed

Statsstøtte – generel støtteordning godkendt af Kommissionen – individuel støtte, der henhører under nævnte ordnings anvendelsesområde ratione temporis – fastsættelse – dato for den bindende retsakt, som forpligter den kompetente nationale myndighed til at tildele støtten

Jf. afgørelsens tekst. (jf. præmis 72)

Jf. afgørelsens tekst. (jf. præmis 94 og 95)

Al virksomhed, der består i at udbyde varer og tjenesteydelser på et givent marked, er erhvervsmæssig virksomhed. I denne henseende består de aktiviteter, der henregnes til offentlig myndighed, typisk i kontrollen af og de politimæssige opgaver i luftrummet. Idet det drejer sig om et landingssystem på jorden, som sender radiobølger ud for at øge et indflyvende flys landingspræcision på landingsbanen, bidrager dette instrument, selv om det var obligatorisk, og selv om det som andre systemer bidrager til landingssikkerheden, hverken til kontrollen og den politimæssige overvågning af luftrummet, eller til udøvelsen af nogen anden beføjelse som offentlig myndighed i en lufthavn. Det bidrager til leveringen af de ydelser, som en civil lufthavn i en konkurrencesituation tilbyder luftfartsselskaberne i forbindelse med sine almindelige aktiviteter, som er erhvervsmæssig virksomhed. Fraværet af dette udstyr bevirker alene, at de luftfartsselskaber, der beflyver lufthavnen, under visse vejrforhold annullerer deres flyvninger eller omdirigerer flyene til andre lufthavne med sådant udstyr. En lufthavn, der ikke er udstyret med dette udstyr, er således i en mindre gunstig konkurrencemæssig stilling end en lufthavn, der har installeret dette system, uden at denne konstatering dog udelukker det nævnte udstyr fra kvalifikationen som en aktivitet af økonomisk art. (jf. præmis 97, 99, 100, 102 og 103)

Jf. afgørelsens tekst. (jf. præmis 114)

Jf. afgørelsens tekst. (jf. præmis 125-127)

Det fremgår hverken af forordning nr. 659/1999 om fastlæggelse af regler for anvendelsen af artikel [108 TEUF], eller af retspraksis, at Kommissionen har pligt til at rådføre sig med uafhængige eksperter for at fastsætte den fremgangsmåde, der skal følges ved beregningen af nettonutidsværdien af en statslig foranstaltning, eller for at kontrollere sine beregninger og få dem valideret. (jf. præmis 158)

Jf. afgørelsens tekst. (jf. præmis 193)

Jf. afgørelsens tekst. (jf. præmis 208, 210 og 211)

Jf. afgørelsens tekst. (jf. præmis 216 og 217)